钦定古今图书集成/明伦汇编/官常典/第086卷 > 蔡景王整
## 钦定古今图书集成/明伦汇编/官常典/第086卷 > 蔡景王整

按《北史本传》：“整，文帝之次弟也。文帝四弟，唯整及胜
穆王瓒与帝同生，次道宣王嵩，次卫昭王爽，并异母。
整周明帝时以武元军功，赐爵陈留郡公，位开府车
骑大将军。从武帝平齐，力战而死。文帝初居武元之
忧，率诸弟负土为坟，人植一柏，四根郁茂，西北一根，
整栽者独黄。后因大风雨，并根失之，果终不吉。文帝”
作相，赠柱国、大司徒、八州刺史。及受禅，追封谥焉。子
智积袭。又封其弟智明为高阳郡公，智才开封县公。